FI
17.1.2022
Euroopan unionin virallinen lehti
C 24/11
Valitus, jonka Foundation for the Protection of the Traditional Cheese of Cyprus named Halloumi on tehnyt 3.6.2021 unionin yleisen tuomioistuimen (toinen jaosto) asiassa T-282/19, Foundation for the Protection of the Traditional Cheese of Cyprus named Halloumi v.
EUIPO, 24.3.2021 antamasta tuomiosta (Asia C-345/21 P) (2022/C 24/14) Oikeudenkäyntikieli: englanti Asianosaiset Valittaja: Foundation for the Protection of the Traditional Cheese of Cyprus named Halloumi (edustajat: S. Malynicz, BL, S. Baran, Barrister ja V. Marsland, Solicitor) Muu osapuoli: Euroopan unionin teollisoikeuksien virasto (EUIPO) Unionin tuomioistuin (valituslupajaosto) on 23.11.2021 antamallaan määräyksellä jättänyt valitusluvan myöntämättä ja määrännyt Foundation for the Protection of the Traditional Cheese of Cyprus named Halloumin vastaamaan omista oikeudenkäyntikuluistaan.
Ennakkoratkaisupyyntö, jonka Sąd Okręgowy w Warszawie (Puola) on esittänyt 21.7.2021 – J.L. ja B.K. v. valtionyhtiö X (Asia C-452/21) (2022/C 24/15) Oikeudenkäyntikieli: puola Ennakkoratkaisua pyytänyt tuomioistuin Sąd Okręgowy w Warszawie
Pääasian asianosaiset Kantaja: J.K. ja B.K. Vastaaja: Valtionyhtiö X
Ennakkoratkaisukysymykset Onko SEUT 191 artiklan 1 ja 2 kohtaa ja Euroopan unionin perusoikeuskirjan 7, 17 ja 37 artiklaa, luettuina yhdessä ympäristömelun arvioinnista ja hallinnasta 25.6.2002 annetun Euroopan parlamentin ja neuvoston direktiivin 2002/49/EY (1) 1 artiklan 1 kohdan ja 2, 8 ja 9 artiklan kanssa, tulkittava siten, että niissä kielletään 27.4.2001 annetun Puolan ympäristönsuojelulain 129 §:n 4 momentin kaltaisen kansallisen säännöksen, jonka mukaan preklusiivinen määräaika kiinteistön käyttötavan rajoittamisesta johtuvien korvausvaatimusten esittämiselle on kolme vuotta, sellainen tulkinta, joka estää lentokentän toiminnan vuoksi perustetulla rajoitetun käytön alueella sijaitsevien kiinteistöjen omistajia saamasta korvausta kiinteistön arvon alenemisesta ja äänieristyksen parantamisesta aiheutuneista kuluista kuten vireillä olevassa asiassa?
(1)
EYVL L 189, s. 12.